ศึกค้นหาเชฟกระทะเหล็ก (ฤดูกาลที่ 1)

ศึกค้นหาเชฟกระทะเหล็ก ฤดูกาลที่ 1 (The Next Iron Chef Thailand Season 1) เป็นรายการเรียลลิตีโชว์แข่งขันการทำอาหารเต็มรูปแบบที่ต่อยอดความสำเร็จจากรายการเชฟกระทะเหล็ก ประเทศไทย (Iron Chef Thailand) เพื่อนำเชฟมืออาชีพที่ดีที่สุดมาลงนามในสัญญาทำหน้าที่เป็นเชฟกระทะเหล็ก ประเทศไทย คนใหม่ ผลิตโดย  บริษัท เฮลิโคเนีย เอช กรุ๊ป จำกัด ออกอากาศทุกวันอาทิตย์ เวลา 18:20 - 19:50 น. ทางช่อง 7 เอชดี เริ่มออกอากาศครั้งแรกเมื่อวันอาทิตย์ที่ 23 มิถุนายน พ.ศ. 2562 ต่อจากรายการ มาสเตอร์เชฟไทยแลนด์ ซีซันที่ 3

**รูปแบบรายการ**

**ผู้เข้าแข่งขัน**

**ตารางการคัดออก**
 border=darkgray (ชนะเลิศ) ผู้ชนะเลิศการแข่งขันและได้เป็นเชฟกระทะเหล็กคนใหม่
 border=darkgray (รองชนะเลิศ) รองชนะเลิศการแข่งขันและได้เป็นเชฟกระทะเหล็กคนใหม่
 border=darkgray (ผ่าน) ผู้เข้าแข่งขันที่ผ่านเข้ารอบต่อไป
 border=darkgray (ผ่าน) ผู้เข้าแข่งขันที่ได้รับสิทธิ์การคุ้มกัน ทำให้ผ่านเข้ารอบต่อไปทันที
 border=darkgray (ชนะ) ผู้เข้าแข่งขันที่ชนะในรอบวัตถุดิบปริศนา
 border=darkgray (ชนะ) ผู้เข้าแข่งขันที่ชนะในรอบความคิดสร้างสรรค์และการจัดการเวลา
 border=darkgray (กดดัน) ผู้เข้าแข่งขันที่ถูกผู้ชนะในรอบวัตถุดิบปริศนาเลือกให้ไปแข่งขันต่อในรอบความคิดสร้างสรรค์และการจัดการเวลา
 border=darkgray (กดดัน) ผู้เข้าแข่งขันที่ไม่สามารถทำอาหารออกมาได้ดีที่สุดในรอบวัตถุดิบปริศนา และต้องไปแข่งขันต่อในรอบความคิดสร้างสรรค์และการจัดการเวลา
 border=darkgray (ต่ำ) ผู้เข้าแข่งขันที่ยืนเป็น 1 ในจานที่แย่ที่สุดในรอบวัตถุดิบปริศนา
 border=darkgray (เสี่ยง) ผู้เข้าแข่งขันที่เสี่ยงต่อการถูกคัดออก
 border=darkgray (ถอนตัว) ผู้เข้าแข่งขันที่ถอนตัวออกจากการแข่งขัน
 border=darkgray (ออก) ผู้เข้าแข่งขันที่ถูกคัดออกประจำสัปดาห์
 border=darkgray (ร่วม) ผู้เข้าแข่งขันที่ถูกคัดออกไปแล้ว แต่ได้รับเชิญให้เข้าร่วมการแข่งขัน

**ข้อมูลการออกอากาศ**

**ตอนที่ 1 : รอบแรก (First Round)**
 ออกอากาศ 23 มิถุนายน 2562-  รอบวัตถุดิบปริศนา:  ในรอบนี้มีวัตถุดิบหลักคือไก่แช่แข็ง และวัตถุดิบปริศนาคือช็อกโกแลต โดยสองจานที่แย่ที่สุดในรอบนี้คือเชฟฟางและเชฟจอม โดยเชฟฟางไม่ได้ใช้วัตถุดิบปริศนา (ช็อกโกแลต) ในการทำอาหาร ส่วนเชฟจอมทำไก่ดิบ ทำให้กรรมการไม่สามารถรับประทานได้ และผู้ชนะในรอบนี้คือเชฟพฤกษ์ ซึ่งผู้ชนะสามารถเลือกเชฟ 2 คนให้ไปแข่งในรอบความคิดสร้างสรรค์และการจัดการเวลา โดยเชฟพฤกษ์ได้เลือกเชฟอิ๊กและเชฟโอ๊ตให้ไปแข่งขันต่อ-  ผู้ชนะ:  เชฟพฤกษ์-  ผู้ที่ตกเป็นอาหารสองจานที่แย่ที่สุด:  เชฟฟางและเชฟจอม-  ผู้ที่ถูกเลือกให้ไปแข่งขันต่อ:  เชฟอิ๊กและเชฟโอ๊ต-  รอบความคิดสร้างสรรค์และการจัดการเวลา:  ในรอบนี้เชฟทั้ง 4 คนจะต้องประมูลวัตถุดิบโดยใช้เวลาเป็นตัวประมูล โดยเชฟที่ประมูลวัตถุดิบโดยใช้เวลาน้อยที่สุดจะได้วัตถุดิบชิ้นนั้นไป ส่วนเชฟที่ไม่สามารถชนะการประมูลได้จะต้องใช้วัตถุดิบอย่างสุดท้ายกับเวลา 30 นาที โดยเชฟโอ๊ตได้วัตถุดิบเป็นเนื้อวัวมิยาซากิ, เชฟฟางได้วัตถุดิบเป็นหอยเม่น, เชฟจอมได้วัตถุดิบเป็นหัวแกะ ส่วนเชฟอิ๊กได้วัตถุดิบเป็นแมงป่องช้าง โดยผู้ชนะในการแข่งขันครั้งนี้คือเชฟจอม และผู้ที่ถูกคัดออกจากการแข่งขันคือเชฟโอ๊ต-  ผู้ชนะ:  เชฟจอม-  ผู้ที่ถูกคัดออก:  เชฟโอ๊ต

**ตอนที่ 2 : การใช้วัตถุดิบอย่างคุ้มค่า (Zero Waste)**
 ออกอากาศ 30 มิถุนายน 2562-  รอบวัตถุดิบปริศนา:  ในรอบนี้มีวัตถุดิบหลักคือหัวปลาทูน่าเยลโล่ฟิน จากประเทศญี่ปุ่น และเนื่องจากเชฟจอมเป็นผู้ชนะในสัปดาห์ที่แล้ว จึงได้เลือกให้เชฟตุ๊กตา, เชฟพฤกษ์ และเชฟโทนี่ ใช้หัวปลาทูนึ่งแทนหัวปลาทูน่า โดยผู้ชนะในรอบนี้คือเชฟพฤกษ์ ส่วนสองจานที่แย่ที่สุดในรอบนี้คือเชฟเมและเชฟโทนี่ โดยเชฟโทนี่ทำแป้งดิบและเห็ดไหม้จนขม แต่ทั้งนี้ เนื่องจากเชฟเมมีปัญหาด้านสุขภาพจึงขอถอนตัว ดังนั้นเชฟพฤกษ์ซึ่งเป็นผู้ชนะ จึงสามารถเลือกเชฟให้ไปแข่งกับเชฟโทนี่ในรอบความคิดสร้างสรรค์และการจัดการเวลาได้ถึง 3 คน โดยเชฟพฤกษ์ได้เลือกเชฟอ๊อฟ, เชฟตุ๊กตา และเชฟยาคุปให้ไปแข่งขันต่อ-  ผู้ชนะ:  เชฟพฤกษ์-  ผู้ที่ตกเป็นอาหารสองจานที่แย่ที่สุด:  เชฟเมและเชฟโทนี่-  ผู้ที่ถูกเลือกให้ไปแข่งขันต่อ:  เชฟอ๊อฟ, เชฟตุ๊กตา และเชฟยาคุป-  รอบความคิดสร้างสรรค์และการจัดการเวลา:  ในรอบนี้เชฟทั้ง 4 คนจะต้องประมูลวัตถุดิบโดยใช้เวลาเป็นตัวประมูล โดยเชฟที่ประมูลวัตถุดิบโดยใช้เวลาน้อยที่สุดจะได้วัตถุดิบชิ้นนั้นไป ส่วนเชฟที่ไม่สามารถชนะการประมูลได้จะต้องใช้วัตถุดิบอย่างสุดท้ายกับเวลา 30 นาที โดยเชฟตุ๊กตาได้วัตถุดิบเป็นตีนวัว, เชฟอ๊อฟได้วัตถุดิบเป็นตีนจระเข้, เชฟยาคุปได้วัตถุดิบเป็นตีนห่าน ส่วนเชฟโทนี่ได้วัตถุดิบเป็นตีนหมู โดยผู้ชนะในการแข่งขันครั้งนี้คือเชฟอ๊อฟ และผู้ที่ถูกคัดออกจากการแข่งขันคือเชฟยาคุป-  ผู้ชนะ:  เชฟอ๊อฟ-  ผู้ที่ถูกคัดออก:  เชฟยาคุป

**ตอนที่ 3 : การใช้วัตถุดิบอย่างจำกัด (Limited Budget)**
 ออกอากาศ 7 กรกฎาคม 2562-  รอบวัตถุดิบปริศนา:  ในรอบนี้มีวัตถุดิบหลักคือไข่ ซึ่งทุกคนต้องนำช้อนในลิ้นชักไปตักไข่กี่ลูกก็ได้จนเต็มช้อนเพียงครั้งเดียว และเนื่องจากเชฟอ๊อฟเป็นผู้ชนะในสัปดาห์ที่แล้ว จึงได้เลือกให้เชฟแอนและเชฟแอ้มนำไข่ไปทำอาหารได้เพิ่มอีก 30 ฟอง โดยสองจานที่แย่ที่สุดในรอบนี้คือเชฟเฟิร์สและเชฟแมน โดยทั้งคู่ทำอาหารออกมาโดยขาดความคิดสร้างสรรค์ และผู้ชนะในรอบนี้คือเชฟเตย ซึ่งผู้ชนะสามารถเลือกเชฟ 2 คนให้ไปแข่งในรอบความคิดสร้างสรรค์และการจัดการเวลา โดยเชฟเตยได้เลือกเชฟพฤกษ์และเชฟแอนให้ไปแข่งขันต่อ-  ผู้ชนะ:  เชฟเตย-  ผู้ที่ตกเป็นอาหารสองจานที่แย่ที่สุด:  เชฟเฟิร์สและเชฟแมน-  ผู้ที่ถูกเลือกให้ไปแข่งขันต่อ:  เชฟพฤกษ์และเชฟแอน-  รอบความคิดสร้างสรรค์และการจัดการเวลา:  ในรอบนี้เชฟทั้ง 4 คนจะต้องประมูลวัตถุดิบที่มีออยู่ในปริมาณที่จำกัดโดยใช้เวลาเป็นตัวประมูล โดยเชฟที่ประมูลวัตถุดิบโดยใช้เวลาน้อยที่สุดจะได้วัตถุดิบชิ้นนั้นไป ส่วนเชฟที่ไม่สามารถชนะการประมูลได้จะต้องใช้วัตถุดิบอย่างสุดท้ายกับเวลา 30 นาที โดยเชฟเฟิร์สได้วัตถุดิบเป็นเบคอน 2 แผ่น, เชฟพฤกษ์ได้วัตถุดิบเป็นเห็ดทรัฟเฟิล 1 หัว, เชฟแมนได้วัตถุดิบเป็นปูขน 1 ตัว ส่วนเชฟแอนได้วัตถุดิบเป็นถั่วงอก 50 กรัม โดยผู้ชนะในการแข่งขันครั้งนี้คือเชฟแมน และผู้ที่ถูกคัดออกจากการแข่งขันคือเชฟแอน-  ผู้ชนะ:  เชฟแมน-  ผู้ที่ถูกคัดออก:  เชฟแอน

**ตอนที่ 4 : ความคิดสร้างสรรค์ (Creativity)**
 ออกอากาศ 14 กรกฎาคม 2562-  รอบวัตถุดิบปริศนา:  ในรอบนี้มีวัตถุดิบหลักคือแซนวิชหรือเบอร์เกอร์ และเชฟแมนซึ่งเป็นผู้ชนะในสัปดาห์ที่แล้วได้เลือกให้เชฟอ๊อฟ, เชฟพฤกษ์ และเชฟจอม ทำอาหารโดยห้ามใช้ขนมปัง โดยสองจานที่แย่ที่สุดในรอบนี้คือเชฟอิ๊กและเชฟเตย โดยเชฟอิ๊กทำหมูดิบ ทำให้กรรมการไม่สามารถรับประทานได้ และเชฟเตยทำแป้งดิบ และผู้ชนะในรอบนี้คือเชฟอ๊อฟ ซึ่งผู้ชนะสามารถเลือกเชฟ 2 คนให้ไปแข่งในรอบความคิดสร้างสรรค์และการจัดการเวลา โดยเชฟอ๊อฟได้เลือกเชฟแอ้มและเชฟโทนี่ให้ไปแข่งขันต่อ-  ผู้ชนะ:  เชฟอ๊อฟ-  ผู้ที่ตกเป็นอาหารสองจานที่แย่ที่สุด:  เชฟอิ๊กและเชฟเตย-  ผู้ที่ถูกเลือกให้ไปแข่งขันต่อ:  เชฟแอ้มและเชฟโทนี่-  รอบความคิดสร้างสรรค์และการจัดการเวลา:  ในรอบนี้เชฟทั้ง 4 คนจะต้องประมูลอุปกรณ์ในการแล่ปลาแซลมอนโดยใช้เวลาเป็นตัวประมูล โดยเชฟที่ประมูลอุปกรณ์โดยใช้เวลาน้อยที่สุดจะได้อุปกรณ์ชิ้นนั้นไป ส่วนเชฟที่ไม่สามารถชนะการประมูลได้จะต้องใช้อุปกรณ์อย่างสุดท้ายกับเวลา 30 นาที โดยเชฟอิ๊กได้มีดยานากิบะ, เชฟโทนี่ได้มีดปังตอ, เชฟแอ้มได้คัตเตอร์ ส่วนเชฟเตยได้กรรไกร โดยผู้ชนะในการแข่งขันครั้งนี้คือเชฟโทนี่ และผู้ที่ถูกคัดออกจากการแข่งขันคือเชฟอิ๊ก-  ผู้ชนะ:  เชฟโทนี่-  ผู้ที่ถูกคัดออก:  เชฟอิ๊ก

**ตอนที่ 5 : การคิดนอกกรอบ (Think Out Of the Box)**
 ออกอากาศ 21 กรกฎาคม 2562-  รอบวัตถุดิบปริศนา:  ในรอบนี้มีวัตถุดิบหลักคือหอยนางรม และมีวัตถุดิบพิเศษคือซอสพริกศรีราชา โดยจะต้องทำเป็นของหวาน และเนื่องจากเชฟโทนี่เป็นผู้ชนะในสัปดาห์ที่แล้ว จึงไม่ต้องใช้ซอสพริกศรีราชา โดยสองจานที่แย่ที่สุดในรอบนี้คือเชฟพฤกษ์และเชฟแอ้ม โดยอาหารของเชฟพฤกษ์ไม่เป็นของหวาน และเชฟแอ้มทำหอยนางรมคาว และผู้ชนะในรอบนี้คือเชฟตุ๊กตา ซึ่งผู้ชนะสามารถเลือกเชฟ 2 คนให้ไปแข่งในรอบความคิดสร้างสรรค์และการจัดการเวลา โดยเชฟตุ๊กตาได้เลือกเชฟแมนและเชฟโทนี่ให้ไปแข่งขันต่อ-  ผู้ชนะ:  เชฟตุ๊กตา-  ผู้ที่ตกเป็นอาหารสองจานที่แย่ที่สุด:  เชฟพฤกษ์และเชฟแอ้ม-  ผู้ที่ถูกเลือกให้ไปแข่งขันต่อ:  เชฟแมนและเชฟโทนี่-  รอบความคิดสร้างสรรค์และการจัดการเวลา:  ในรอบนี้เชฟทั้ง 4 คนจะต้องประมูลวัตถุดิบโดยใช้เวลาเป็นตัวประมูล โดยเชฟที่ประมูลวัตถุดิบโดยใช้เวลาน้อยที่สุดจะได้วัตถุดิบชิ้นนั้นไป ส่วนเชฟที่ไม่สามารถชนะการประมูลได้จะต้องใช้วัตถุดิบอย่างสุดท้ายกับเวลา 30 นาที โดยเชฟพฤกษ์ได้วัตถุดิบเป็นตัวเดียวอันเดียววัว, เชฟแอ้มได้วัตถุดิบเป็นจมูกหมู, เชฟโทนี่ได้วัตถุดิบเป็นปากเป็ด ส่วนเชฟแมนได้วัตถุดิบเป็นตูดไก่ โดยผู้ชนะในการแข่งขันครั้งนี้คือเชฟแมน และผู้ที่ถูกคัดออกจากการแข่งขันคือเชฟแอ้ม-  ผู้ชนะ:  เชฟแมน-  ผู้ที่ถูกคัดออก:  เชฟแอ้ม

**ตอนที่ 6 : ความรอบรู้ (Well Rounded)**
 ออกอากาศ 4 สิงหาคม 2562-  รอบวัตถุดิบปริศนา:  ในรอบนี้มีวัตถุดิบหลักคือปลาไหลญี่ปุ่น ซึ่งเชฟต้องมีความรอบรู้ในเรื่องการแล่ปลาไหล และเนื่องจากเชฟแมนเป็นผู้ชนะในสัปดาห์ที่แล้ว จึงได้สิทธิ์ในการทำอาหารโดยใช้ปลาไหลที่แล่เสร็จแล้ว 2 ตัว ซึ่งซ้อนไว้ในลิ้นชัก โดยไม่ต้องแล่ โดยสองจานที่แย่ที่สุดในรอบนี้คือเชฟโทนี่และเชฟตุ๊กตา โดยเชฟโทนี่ทำปลาไหลออกมามีกลิ่นคาว ส่วนเชฟตุ๊กตาไม่ชูวัตถุดิบหลักในอาหาร และผู้ชนะในรอบนี้คือเชฟพฤกษ์ ซึ่งผู้ชนะสามารถเลือกเชฟ 2 คนให้ไปแข่งในรอบความคิดสร้างสรรค์และการจัดการเวลา โดยเชฟพฤกษ์ได้เลือกเชฟเฟิร์สและเชฟฟางให้ไปแข่งขันต่อ-  ผู้ชนะ:  เชฟพฤกษ์-  ผู้ที่ตกเป็นอาหารสองจานที่แย่ที่สุด:  เชฟโทนี่และเชฟตุ๊กตา-  ผู้ที่ถูกเลือกให้ไปแข่งขันต่อ:  เชฟเฟิร์สและเชฟฟาง-  รอบความคิดสร้างสรรค์และการจัดการเวลา:  ในรอบนี้มีหม่อมหลวงขวัญทิพย์ เทวกุล มาเป็นผู้ให้โจทย์และเป็นคณะกรรมการพิเศษ โดยเชฟทั้ง 4 คนจะต้องประมูลเมนูอาหารไทยฉบับของหม่อมหลวงขวัญทิพย์โดยใช้เวลาทำอาหารเป็นตัวประมูล และทำเมนูนั้นออกมาให้เหมือนกับต้นฉบับโดยไม่ผิดเพี้ยน ซึ่งเชฟจะต้องสามารถเดารสชาติทั้งหมดในอาหารได้เองจากการชิม โดยเชฟที่ประมูลเมนูโดยใช้เวลาน้อยที่สุดจะได้เมนูนั้นไป ส่วนเชฟที่ไม่สามารถชนะการประมูลได้จะต้องทำเมนูสุดท้ายภายในเวลา 40 นาที โดยเชฟเฟิร์สได้เมนูเป็นแกงเสฉวน, เชฟฟางได้เมนูเป็นต้มกะทิสายบัว, เชฟโทนี่ได้เมนูเป็นแกงมัสมั่น ส่วนเชฟตุ๊กตาได้เมนูเป็นแกงหมูตะพาบน้ำ โดยผู้ชนะในการแข่งขันครั้งนี้คือเชฟเฟิร์ส และผู้ที่ถูกคัดออกจากการแข่งขันคือเชฟตุ๊กตา-  ผู้ชนะ:  เชฟเฟิร์ส-  ผู้ที่ถูกคัดออก:  เชฟตุ๊กตา

**ตอนที่ 7 : การให้เกียรติ (Respect)**
 ออกอากาศ 11 สิงหาคม 2562-  รอบวัตถุดิบปริศนา:  ในรอบนี้มีวัตถุดิบหลักคือปูทาราบะ ซึ่งมี 4 ตัว จึงต้องแข่งขันเป็นคู่ เนื่องจากเชฟเฟิร์สเป็นผู้ชนะในสัปดาห์ที่แล้ว จึงได้สิทธิ์ในการจับคู่ให้เชฟทุกคู่ โดยเชฟเฟิร์สได้จับคู่ให้เชฟพฤกษ์คู่กับเชฟฟาง, เชฟแมนคู่กับเชฟจอม, เชฟอ๊อฟคู่กับเชฟโทนี่ ส่วนเชฟเฟิร์สคู่กับเชฟเตย โดยจานที่แย่ที่สุดในรอบนี้คือคู่ของเชฟเฟิร์สและเชฟเตย โดยอาหารของทั้งคู่ขาดความสมดุล และผู้ชนะในรอบนี้คือเชฟพฤกษ์และเชฟฟาง ซึ่งผู้ชนะสามารถเลือกเชฟ 2 คนให้ไปแข่งในรอบความคิดสร้างสรรค์และการจัดการเวลา โดยเชฟฟางได้เลือกเชฟจอมให้ไปแข่งขันต่อ ส่วนเชฟพฤกษ์ได้เลือกเชฟอ๊อฟให้ไปแข่งขันต่อ-  ผู้ชนะ:  เชฟพฤกษ์และเชฟฟาง-  ผู้ที่ตกเป็นจานที่แย่ที่สุด:  เชฟเฟิร์สและเชฟเตย-  ผู้ที่ถูกเลือกให้ไปแข่งขันต่อ:  เชฟจอมและเชฟอ๊อฟ-  รอบความคิดสร้างสรรค์และการจัดการเวลา:  ในรอบนี้เชฟทั้ง 4 คนจะต้องประมูลอุปกรณ์ที่ใช้ในการทอดอาหารโดยใช้เวลาเป็นตัวประมูล โดยเชฟที่ประมูลอุปกรณ์โดยใช้เวลาน้อยที่สุดจะได้อุปกรณ์ชิ้นนั้นไป ส่วนเชฟที่ไม่สามารถชนะการประมูลได้จะต้องใช้อุปกรณ์อย่างสุดท้ายกับเวลา 30 นาที โดยเชฟเฟิร์สได้อุปกรณ์เป็นกระทะเล็ก, เชฟเตยได้อุปกรณ์เป็นเครื่องทอดอเนกประสงค์, เชฟอ๊อฟได้อุปกรณ์เป็นหม้อดิน ส่วนเชฟจอมได้อุปกรณ์เป็นกระทะใบบัว โดยผู้ชนะในการแข่งขันครั้งนี้คือเชฟอ๊อฟ และผู้ที่ถูกคัดออกจากการแข่งขันคือเชฟจอม-  ผู้ชนะ:  เชฟอ๊อฟ-  ผู้ที่ถูกคัดออก:  เชฟจอม

**ตอนที่ 8 : การเป็นนักสู้ (Spirit)**
 ออกอากาศ 18 สิงหาคม 2562
*รอบวัตถุดิบปริศนา:  ในรอบนี้เป็นการแข่งขันเพื่อพิสูจน์ความเป็นนักสู้ของเชฟในกรณีที่สามารถเป็นเชฟกระทะเหล็กได้ และจากการที่เชฟอ๊อฟเป็นผู้ชนะในสัปดาห์ที่แล้ว จึงทำให้เขาผ่านเข้ารอบต่อไปโดยไม่ต้องทำการแข่งขัน และมีสิทธิ์เลือกเชฟอีก 2 คนให้ผ่านเข้ารอบไปด้วยโดยไม่ต้องทำการแข่งขัน ซึ่งเชฟอ๊อฟได้เลือกเชฟเตยและเชฟโทนี่ผ่านเข้ารอบตามเขาไปด้วย ส่วนเชฟที่เหลือคือเชฟพฤกษ์, เชฟเฟิร์ส, เชฟฟาง และเชฟแมน จะต้องทำการแข่งขันกับเชฟกระทะเหล็กแบบตัวต่อตัว ถือเป็นการจำลองการแข่งขันในรายการเชฟกระทะเหล็ก ประเทศไทย แต่เป็นการแข่งขันที่เชฟกระทะเหล็กมาท้าชิงกับเชฟในรายการ ซึ่งทางรายการได้ให้ซองแก่เชฟ ซึ่งในซองคือชื่อของเชฟกระทะเหล็กที่ตนเองต้องแข่งขันด้วย และเมื่อเปิดซองแล้ว ผลคือ เชฟพฤกษ์แข่งขันกับ เชฟบุญธรรม  เชฟเฟิร์สแข่งขันกับ เชฟป้อม  เชฟฟางแข่งขันกับ เชฟอาร์ท  ส่วนเชฟแมนแข่งขันกับ เชฟไก่  และการตัดสินนั้น ใช้กติกาการตัดสินในรูปแบบ Blind Testing ซึ่งคณะกรรมการพิเศษที่มาร่วมตัดสินในเทปนี้จะไม่ทราบมาก่อนว่าอาหารจานไหนเป็นของเชฟคนใด ซึ่งเป็นรูปแบบการตัดสินเดียวกับที่ใช้ในรายการเชฟกระทะเหล็ก ประเทศไทย อยู่ในขณะนั้น โดยมีวัตถุดิบหลักคือชิ้นส่วนต่าง ๆ ของวัว ได้แก่ เนื้อเสือร้องไห้, สันนอก, สันใน, สันแหลม, ซี่โครง, เนื้อน่อง, เนื้อหนอก, เนื้อพื้นท้อง, ตับ, ไส้, อัณฑะ, ลิ้น และเลือด และมีวัตถุดิบปริศนาคือผลไม้ดอง และผู้ชนะในการแข่งขันครั้งนี้ ซึ่งเป็นเชฟคนเดียวที่สามารถเอาชนะเชฟกระทะเหล็กได้ คือเชฟพฤกษ์ ส่วนเชฟที่เหลืออีก 3 คนไม่สามารถเอาชนะเชฟกระทะเหล็กได้ จึงตัดสินจากคะแนนรวมที่คณะกรรมการพิเศษลงคะแนนไว้ และผู้ที่ถูกคัดออกจากการแข่งขันคือเชฟฟาง ตามตารางคะแนนที่ปรากฏด้านล่าง

*ผู้ชนะ:  เชฟพฤกษ์
*ผู้ที่ถูกคัดออก:  เชฟฟาง

**ตอนที่ 9 : การดัดแปลงหรือพลิกแพลง (Adaptability)**
 ออกอากาศ 25 สิงหาคม 2562- รอบวัตถุดิบปริศนา:  ในรอบนี้มีวัตถุดิบหลักคือวุ้นเส้น และจากการที่เชฟพฤกษ์เป็นผู้ชนะในสัปดาห์ที่แล้ว จึงมีสิทธิ์ในการสลับฐานครัว (Station) ให้เชฟ 2 คู่ และเชฟที่ถูกสลับฐานครัวจะต้องดัดแปลงหรือพลิกแพลงวัตถุดิบต่าง ๆ ที่เชฟเจ้าของฐานครัวคนเดิมทำไว้ก่อนหน้าให้ออกมาเป็นเมนูที่ดีที่สุดภายในเวลาครึ่งชั่วโมงสุดท้าย ซึ่งเชฟพฤกษ์ได้เลือกให้เชฟเตยสลับฐานครัวกับเชฟแมน และเชฟเฟิร์สสลับฐานครัวกับเชฟโทนี่ โดยสองจานที่แย่ที่สุดในรอบนี้คือเชฟพฤกษ์และเชฟแมน โดยทั้งคู่ทำวุ้นเส้นดิบ ทำให้กรรมการไม่สามารถรับประทานได้ และผู้ชนะในรอบนี้คือเชฟเฟิร์ส ซึ่งผู้ชนะสามารถเลือกเชฟ 2 คนให้ไปแข่งในรอบความคิดสร้างสรรค์และการจัดการเวลา โดยเชฟเฟิร์สได้เลือกเชฟอ๊อฟและเชฟเตยให้ไปแข่งขันต่อ-  ผู้ชนะ:  เชฟเฟิร์ส-  ผู้ที่ตกเป็นอาหารสองจานที่แย่ที่สุด:  เชฟพฤกษ์และเชฟแมน-  ผู้ที่ถูกเลือกให้ไปแข่งขันต่อ:  เชฟอ๊อฟและเชฟเตย-  รอบความคิดสร้างสรรค์และการจัดการเวลา:  ในรอบนี้เชฟทั้ง 4 คนจะต้องประมูลวัตถุดิบ 2 อย่างที่ไม่เข้าพวกทั้ง 4 ชุดโดยใช้เวลาเป็นตัวประมูล และต้องดัดแปลงให้เป็นเมนูที่วัตถุดิบทั้งคู่เข้ากันได้อย่างลงตัว โดดเด่น และสร้างสรรค์ที่สุดภายในเวลาที่ใช้ประมูล โดยเชฟที่ประมูลวัตถุดิบโดยใช้เวลาน้อยที่สุดจะได้วัตถุดิบชุดนั้นไป ส่วนเชฟที่ไม่สามารถชนะการประมูลได้จะต้องใช้วัตถุดิบชุดสุดท้ายกับเวลา 30 นาที โดยเชฟแมนประมูลได้นมข้นหวานกับหมูสามชั้น, เชฟพฤกษ์ประมูลได้นมข้นหวานกับมะระ, เชฟอ๊อฟประมูลได้นมข้นหวานกับปลาเค็ม ส่วนเชฟเตยประมูลได้นมข้นหวานกับไข่เค็ม โดยผู้ชนะในการแข่งขันครั้งนี้คือเชฟพฤกษ์ และผู้ที่ถูกคัดออกจากการแข่งขันคือเชฟเตย
*ผู้ชนะ:  เชฟพฤกษ์
*ผู้ที่ถูกคัดออก:  เชฟเตย

**ตอนที่ 10 : การสร้างอาหารให้เกิดรูปแบบนวัตกรรมใหม่ (Innovative)**
 ออกอากาศ 1 กันยายน 2562
ก่อนการแข่งขันทำอาหารเริ่มต้นขึ้น เชฟทั้ง 5 คน ได้เดินทางไปยังร้านอาหารอิษยา สยามมิส คลับ (Issaya Siamese Club) ซึ่งเป็นร้านอาหารของเชฟเอียน เชฟกระทะเหล็กอาหารตะวันตก แนวอินโนเวทีฟ เพื่อเรียนรู้วิธีการทำอาหารให้เกิดรูปแบบนวัตกรรมใหม่- รอบวัตถุดิบปริศนา:  ในรอบนี้มีวัตถุดิบหลักคือกุ้งแห้ง เชฟที่สามารถทำอาหารได้ดีและมีความเป็นนวัตกรรมใหม่ที่สุด 1 คนจะผ่านเข้าสู่รอบรองชนะเลิศทันที โดย 2 จานที่ได้เข้าชิงเป็นจานที่ดีที่สุดเป็นของเชฟพฤกษ์และเชฟเฟิร์ส และผู้ชนะในรอบนี้คือเชฟพฤกษ์ ส่วนเชฟที่เหลืออีก 4 คนต้องไปแข่งขันต่อในรอบความคิดสร้างสรรค์และการจัดการเวลา-  ผู้ที่ได้เข้าชิงเป็นจานที่ดีที่สุด:  เชฟพฤกษ์และเชฟเฟิร์ส-  ผู้ชนะ:  เชฟพฤกษ์-  ผู้ที่ต้องไปแข่งขันต่อ:  เชฟอ๊อฟ, เชฟแมน, เชฟโทนี่ และเชฟเฟิร์ส-  รอบความคิดสร้างสรรค์และการจัดการเวลา:  ในรอบนี้ไม่มีการประมูลสิ่งของใด ๆ ทั้งสิ้น แต่จะต้องต่อยอดเมนูก๋วยเตี๋ยวเย็นตาโฟให้เกิดรูปแบบนวัตกรรมใหม่ โดยผู้ชนะในการแข่งขันครั้งนี้คือเชฟโทนี่ และผู้ที่ถูกคัดออกจากการแข่งขันคือเชฟเฟิร์ส
*ผู้ชนะ:  เชฟโทนี
*ผู้ที่ถูกคัดออก:  เชฟเฟิร์ส

**ตอนที่ 11 : รอบรองชนะเลิศ (Semi-Final)**
 ออกอากาศ 8 กันยายน 2562
ในเทปนี้เป็นการแข่งขันในรอบวัตถุดิบปริศนาทั้ง 2 รอบ โดยในแต่ละรอบจะคัดเชฟที่ทำอาหารได้แย่ที่สุดออกจากการแข่งขันรอบละ 1 คน
*รอบวัตถุดิบปริศนารอบที่ 1:  ในรอบนี้มีวัตถุดิบหลักเป็นสุดยอดวัตถุดิบระดับโลก คือ แกะนอร์มานดี จากประเทศฝรั่งเศส โดยผู้ชนะในการแข่งขันครั้งนี้คือเชฟอ๊อฟ และผู้ที่ถูกคัดออกจากการแข่งขันคือเชฟโทนี่
*ผู้ชนะ:  เชฟอ๊อฟ
*ผู้ที่ถูกคัดออก:  เชฟโทนี่
*รอบวัตถุดิบปริศนารอบที่ 2:  ในรอบนี้มีวัตถุดิบหลักเป็นสุดยอดวัตถุดิบระดับเอเชีย คือ ปลาหมึกยักษ์ จากเกาะฮอกไกโด ประเทศญี่ปุ่น โดยผู้ชนะในการแข่งขันครั้งนี้คือเชฟพฤกษ์ และผู้ที่ถูกคัดออกจากการแข่งขันคือเชฟแมน
*ผู้ชนะ:  เชฟพฤกษ์
*ผู้ที่ถูกคัดออก:  เชฟแมน

**ตอนที่ 12 : รอบชิงชนะเลิศ (Final)**
 ออกอากาศ 15 กันยายน 2562- รอบชิงชนะเลิศ: ในเทปนี้ เชฟพฤกษ์และเชฟอ๊อฟซึ่งเป็นเชฟ 2 คนสุดท้ายในรายการ ต้องแข่งขันทำอาหารในรอบชิงชนะเลิศ โดยทั้งคู่จะต้องแข่งทำอาหารในรูปแบบเดียวกันกับการแข่งขันในรายการเชฟกระทะเหล็ก ประเทศไทย อย่างเต็มรูปแบบ คือทั้งคู่ต้องทำอาหาร 5 เมนูภายในเวลา 60 นาที แต่มีกติกาเพิ่มเติมคือต้องเสิร์ฟเมนูแรกให้คณะกรรมการชิมทันทีหลังเวลาผ่านไป 20 นาที ดังนั้น ทางรายการจึงได้นำเชฟกระทะเหล็ก 8 คนที่ตกรอบจาก 10 คนสุดท้าย มาให้ทั้งคู่เลือกเป็นผู้ช่วยได้ทีมละ 2 คน ซึ่งเชฟพฤกษ์ได้เลือกผู้ช่วยเป็นเชฟแมนกับเชฟโทนี่ ส่วนเชฟอ๊อฟได้เลือกผู้ช่วยเป็นเชฟเตยกับเชฟจอม โดยวัตถุดิบหลักในรอบชิงชนะเลิศ เป็นวัตถุดิบของไทยที่มีชื่อเสียงในระดับโลก คือ กุ้งมังกรเจ็ดสี จากจังหวัดภูเก็ต และมีวัตถุดิบปริศนาเป็นวัตถุดิบอาหารพื้นบ้านที่ทั้งคู่ต้องใช้ทำเป็นของหวาน คือ สะตอ และผู้ชนะเลิศในฤดูกาลนี้ ได้ลงนามในสัญญาทำหน้าที่เป็นเชฟกระทะเหล็กคนใหม่ของประเทศไทย และได้รับเงินรางวัลรวมจำนวนมากกว่า 1,000,000 บาท ได้แก่ เชฟอ๊อฟ แต่เนื่องจากเชฟพฤกษ์ก็ได้แสดงฝีมือและความสามารถในการทำอาหารออกมาได้อย่างยอดเยี่ยมตลอดทั้ง 12 สัปดาห์ที่ผ่านมาเช่นกัน ทางรายการจึงมอบตำแหน่งเชฟกระทะเหล็กให้เชฟพฤกษ์ไปอีกคนหนึ่งด้วย
*ผู้ชนะเลิศ:  เชฟอ๊อฟ
*รองชนะเลิศ:  เชฟพฤกษ์- เชฟกระทะเหล็กคนใหม่:  เชฟอ๊อฟและเชฟพฤกษ์

**อ้างอิง**

**แหล่งข้อมูลอื่น**
 เว็บไซต์แฟนเพจรายการ ศึกค้นหาเชฟกระทะเหล็ก อย่างเป็นทางการ-  เว็บไซต์ สถานีโทรทัศน์สีกองทัพบกช่อง 7
หมวดหมู่:ศึกค้นหาเชฟกระทะเหล็ก
หมวดหมู่:รายการโทรทัศน์ไทยรายฤดูกาลในปี พ.ศ. 2562